Vukovar na srpskoj trobojnici, Srbi zapalili hrvatsku zastavu

Pozdrav Vukovaru i svima u Hrvatskoj, rekao je nakon utakmice hrvatski izbornik Igor Štimac aludirajući na provokacije i transparent Vukovara na srpskoj trobojnici

<p>Hrvatske igrače na <b>Marakani </b>je dočekao transparent <b>Vukovar </b>na ćirilici i to na srpskoj trobojnici. Uoči intoniranja himni dvojica kapetana, <b>Darijo Srna</b> i <b>Branislav Ivanović</b>, izašli su na centar i pročitali poruke koje su trebale doprijeti do navijača kako bi se utakmica odigrala bez uvreda i divljačkih ispada. No to im nije uspjelo.<br/></p><p><b>Hrvatska himna </b>od zaglušujućih zvižduka nije se ni čula, tijekom utakmice srpski navijači nekoliko su puta skandirali "Vukovar, Vukovar", a u jednom trenutku navijači su zapalili hrvatsku zastavu. </p><p>Čuli su se i povici "Ubij ustaše". Dosta navijača došlo je s četničkim obilježjima, a s razglasa je treštao <b>"Marš na Drinu"</b>. Kod isključenja <b>Šimunića </b>poletjele su stolice.</p><p>- Čestitam igračima koji su došli ovamo i istrpjeli onakve uvrede. Pozdrav <b>Vukovaru </b>i svima u <b>Hrvatskoj </b>- rekao je hrvatski izbornik<b> Igo</b>r <b>Štimac </b>nakon utakmice.</p>